27/03/2017 | Administración LocalMunicipal
Bergondo
Secretaría
Bases que rexerán o XII Concurso de Marca-Páxinas e o XVIII Certame Literario “Bergondo nun Conto”

Por esta Alcaldía emitiuse a resolución de Alcaldía núm.238/2017, de data 20 de marzo, que transcrita literalmente di: Visto o informe- proposta da concelleira delegada de Cultura, Ensino e Deporte do Concello de Bergondo (A Coruña), Patricia Vázquez Figueroa, con data 13 de marzo de 2017, onde constan as bases do XII Concurso de marca-páxinas e do XVIII Certame Literario “Bergondo nun conto”, correspondentes á XVIII Semana das Letras Galegas, e segundo o establecido no artigo 21.1 da Lei 7/85 de 2 de abril, reguladora das bases de réxime local, RESOLVO: Primeiro: convocar o XII Concurso de marca-páxinas e o XVIII Certame Literario “Bergondo nun conto”. Neste concurso entregarase un agasallo por participante e un premio por modalidade. Se unha mesma persoa participa no certame e no concurso só se lle entregará un avasallo. Segundo: aprobar as bases que rexerán este concurso e certame, propostas pola concelleira delegada de Cultura, Ensino e Deporte do Concello de Bergondo, Patricia Vázquez Figueroa, con data 13 de marzo, que se transcriben a continuación: 1. Hai tres categorías: a. Educación Infantil. b. Educación Primaria (1º, 2º e 3º) c. Educación Primaria (4º, 5º e 6º) d. Educación Secundaria e maiores de 16 anos.2. Deberá gardar relación co Día das Letras Galegas ou co autor homenaxeado: Dorin Gabriel Chumbes Diaz Oliver.3. O marca-páxinas pode presentarse en diferentes formatos. a. Altura: mín.10 cm./ máx.20 cm. b. Anchura: mín.4,5 cm./máx.8 cm. c. Marxe mínimo en todo o marca-páxinas de 0,5 cm.4. Pódense realizar a man ou ordenador, preferiblemente en cartolina.1. Hai catro categorías: a. Educación Infantil e 1º ciclo de Primaria. b. 2º e 3º ciclo de Primaria. c. Secundaria. d. Maiores de 17 anos.2. Versará sobre a seguinte temática: calquera das estacións do ano en Bergondo.3. Os traballos presentaranse en formato DIN A4, formato narrativo ou poesía, a man ou mecanografados.1. Presentaranse con todos os datos: categoría, nome, enderezo e teléfono.2. Poderá participar calquera persoa maior de 3 anos empadroada no concello de Bergondo ou que curse os seus estudos no C. R. A de Bergondo ou no C. P. I Cruz de Sar.3. Os traballos deben estar escritos en lingua galega e deberán ser orixinais, inéditos e non premiados.4. Unha mesma persoa pode presentarse a máis dun concurso.5. A entrega realizarase na Casa de Cultura, sendo a data límite de entrega o martes 25 de abril de 2017.6. Todos os traballos exporanse no edificio cultural A Senra durante o mes de maio, coincidindo coa festividade das Letras Galegas.7. Despois da entrega de premios todos os contos encadernaranse e estarán na aula de lectura da Senra a disposición de todos/as os/as usuarios/as.8. O fallo: a deliberación do xurado será en segredo, e delas estenderase a acta correspondente. O xurado emitirá os fallos o venres 28 de abril.9. Haberá un premio por cada categoría. O xurado poderá declarar deserto calquera deles no caso de considerar insuficiente a calidade dos traballos presentados.10. De entre os/as gañadores/as dos concursos de cada categoría (concurso de marca-páxinas e certame literario) realizarase un sorteo de 3 entradas para os seguintes partidos do Real Club Deportivo da Coruña: a.7 de maio Deportivo- Espanyol. b. 21 de maio: Deportivo- Las Palmas.11. Todos/as os/as participantes recibirán un agasallo.12. A organización resérvase o dereito a publicar os traballos premiados. Neste senso os/as autores/as renuncian a calquera tipo de remuneración económica.13. O xurado está facultado para tomar a decisión que considere oportuna ante a aparición dalgún imprevisto non recollido expresamente nestas bases, a participación conleva a aceptación de todas elas.” Bergondo, 21 de marzo de 2017 A alcaldesa Alejandra Pérez Máquez